**TERVEZÉSI SZERZŐDÉS - TERVEZET**

amely létrejött egyrészről

**Budapest Főváros VIII. kerület Józsefvárosi Önkormányzat**

székhelye: 1082 Budapest, Baross utca 63-67.

képviseli: Pikó András polgármester

adószáma: 15735715-2-42

törzskönyvi azonosító szám: 735715

bankszámlaszám: 11784009-15508009

statisztikai számjel: 15735715-8411-321-01

mint Megrendelő (továbbiakban: **Megrendelő**),

másrészről

**……………..**

székhely: .

adószám: .

cégjegyzékszám: .

képviselő: .

bankszámlaszám: .

(továbbiakban: **Tervező**)

(együttesen a továbbiakban: **Felek**) között alulírott napon és feltételek mellett

Megrendelő *„Budapest Főváros VIII. kerület Józsefvárosi Önkormányzat tulajdonában lévő bérházak felújításának tervezése"* tárgyban beszerzési eljárást folytatott le (a továbbiakban: „**Beszerzési Eljárás**”), melyben Tervező adta a legalacsonyabb ajánlatot, így a Beszerzési Eljárás nyertes ajánlattevője lett. A Beszerzési Eljárás eredményét a Költségvetési és Pénzügyi Bizottság a ………/2024. (…………) határozatával jóváhagyta, erre tekintettel a Felek a jelen Szerződést kötik meg.

1. **A szerződés tárgya**

1.1. Megrendelő megrendeli, Tervező elvállalja a beszerzési eljárás ajánlattételi felhívásában és az ajánlattételi dokumentációban, valamint a Tervező által benyújtott ajánlatában, illetve jelen szerződés egyéb mellékleteiben meghatározottak szerint „Budapest Főváros VIII. kerület Józsefvárosi Önkormányzat tulajdonában lévő bérházak felújításának tervezése” tárgyú alábbi tervezési munkákat:

* ………………….

1.2. A részletes feladatokat a jelen szerződés Melléklete tartalmazza.

1.3. Tervező jelen szerződés szerinti feladatait a megrendelői érdekeknek megfelelően, felelősségteljesen köteles teljesíteni.

**2. A teljesítési határidő**

2.1. A jelen szerződés mindkét fél általi aláírás napján lép hatályba.

* 1. Tervező a szerződés tárgyát képező feladatok ellátását a jelen szerződés hatálybalépésének napjával kezdi.
* A feladatok elvégzésének határideje: 2024. november 15.
* A javított, végleges tervek jóváhagyása, szerződés lejárata: **2024. november 30.**

Az elkészített felméréseket, kiviteli terveket, műszaki leírásokat és kapcsolódó tervezői költségbecslést és árazatlan költségvetési kiírást digitálisan a Megrendelő részére (pdf(a) [Acrobat Reader] és dwg/dxf, xls(x), doc(x) formátumban) kell átadni.

2.3 A Megrendelő előteljesítést elfogad.

**3. Tervezői díj, fizetési feltételek**

3.1 A Tervezőt a jelen szerződésben meghatározott, a szerződés mellékletében részletezett feladatok szerződésszerű elvégzéséért mindösszesen ………….. Ft + ÁFA, azaz bruttó …………….. Ft tervezői díj illeti meg. A tervezői díj a jelen szerződés tárgyát képező feladatok végrehajtásához szükséges teljes összeget tartalmazza, azon túlmenően Tervező semmilyen jogcímen ellenértékre, költségtérítésre nem jogosult.

Tervező egy részszámla benyújtására jogosult, a tervezői feladatok 50%-os teljesítése esetén a tervezői díj 50%-ára …………. Ft + Áfa összegre jogosult a 3.3. pont szerint.

3.2 Tervező teljesítése akkor szerződésszerű, ha a Tervező a jelen szerződésben meghatározott feladatokat teljes körűen elvégezte, a feladatok elvégzése során készített valamennyi dokumentációt átadta a Megrendelő részére. A számla kibocsátásának feltétele a Megrendelő által kiállított, kifogást nem tartalmazó teljesítésigazolás, amely a számla mellékletét képezi.

3.3. A szakmai és pénzügyi teljesítésigazolásra Borbás Gabriella, a Kerületgazdálkodási Ügyosztály vezetője jogosult. A számla kiállításának feltétele a szakmai teljesítésigazolás kiállítása.

Megrendelő a tervezői díjat az alakilag és tartalmilag hibátlan számla befogadását követő 30 napon belül, banki átutalással Tervező bankszámlájára fizeti meg.

**4. Kapcsolattartás**

Felek jelen szerződés teljesítése során felmerült kérdésekben az alábbiakban megnevezett személyek útján tartják a kapcsolatot.

Megrendelő részéről kapcsolattartó:

név: Kosztolánszky Ágnes, mérnök

Telefonszám: 061-459-2516

E-mail: kosztolanszky.agnes@jozsefvaros.hu

Tervező részéről kapcsolattartó:

név:

Telefonszám:

E-mail:

**5. Adatszolgáltatás, együttműködés az adatszolgáltatás során**

5.1. Amennyiben Tervező részéről olyan adatszolgáltatás igénye merül fel, mely a terv elkészítéséhez a Megrendelő álláspontja alapján is szükséges és jelen szerződés megkötésekor még nem ismert, úgy Megrendelő a Tervező ez irányú felhívásának kézhezvételétől számított 5 munkanapon belül köteles az adatokat szolgáltatni. Ha a kiegészítő adatszolgáltatáshoz ennél hosszabb idő szükséges, úgy a felek eltérő határidőben is megállapodhatnak, ideértve a teljesítési határidő ezzel összefüggésben felmerülő, esetlegesen szükséges módosítását is.

5.2. Megrendelő a Tervező által írásban, elektronikus úton érkezett kérdéseivel kapcsolatban 8 munkanapon belül köteles állást foglalni, és elektronikus úton válaszolni. Ha a válaszadásra ennél hosszabb idő szükséges, úgy a felek eltérő határidőben is megállapodhatnak, ideértve a teljesítési határidő ezzel összefüggésben felmerülő, esetlegesen szükséges módosítását is.

**6. Tervező jogai és kötelezettségei**

6.1. Tervező köteles az elvállalt tervezési munkát Megrendelő utasításai szerint a jelen szerződés teljesítésekor érvényes építésügyi jogszabályok és szakmai szabályok, szabványok, kötelező műszaki-, illetve hatósági előírások, országos és helyi építési szabályzatok betartása mellett teljesíteni. A teljesítés érdekében a Felek a szerződésszerű teljesítéssel kapcsolatban kölcsönös tájékoztatási kötelezettséggel tartoznak egymásnak, az esetleges akadályok, károk, elhárítása érdekében együttműködnek. A Tervező utasítást csak a szerződést aláíró Megrendelőtől és/vagy jelen szerződés kapcsolattartójától fogadhat el.

6.2. A Tervező szavatolja, hogy rendelkezik a szerződésben meghatározott feladatok ellátásához szükséges képesítéssel és eszközökkel és ezeknek a feltételeknek a szerződés teljes időtartama alatt meg fog felelni.

6.3. A Tervező szavatol azért, hogy harmadik személynek nincsen olyan joga, amely a jelen szerződés teljesítéseként átadott dokumentumok felhasználását akadályozza vagy korlátozza.

6.4. Tervező jogosult az 1.1. pontban meghatározott tervezési munkához alvállalkozó(ka)t igénybe venni, de az általa (általuk) végzett munkáért úgy felel, mintha a munkát maga végezte volna.

**7. Szerzői jogi kikötések**

7.1. Megrendelő a rendelkezési jogát kiköti, ezért a szerződéssel kapcsolatban a Tervező által rendelkezésre bocsátott, jogi oltalomban részesíthető bármely szellemi alkotás tekintetében azzal a továbbiakban szabadon rendelkezik, az ellenérték Tervező felé történő megfizetését követően.

7.2. Tervező kifejezetten hozzájárul ahhoz, hogy a Megrendelő a szellemi alkotást nem csak saját belső tevékenységéhez, illetve nem csak saját üzemi tevékenysége körében használhatja fel, hanem nyilvánosságra hozhatja, harmadik személlyel közölheti, harmadik személynek át, illetőleg tovább adhatja, a mű (mű részlet), mint előzmény terv az egymásra épülő tervfázisokban szabadon felhasználható.

7.3. Tervező kifejezetten kijelenti, hogy a szerzői jogról szóló 1999. évi LXXVI. törvény 9. § (6) bekezdése és V. fejezete alapján a Megrendelő a szerződés teljesítése során keletkezett, szerzői jogi védelem alá eső valamennyi alkotással kapcsolatban határozatlan idejű, korlátlan és kizárólagos felhasználási jogot szerez valamennyi átruházható szerzői jog vonatkozásában, továbbá a Tervező kifejezett engedélyt ad arra, hogy Megrendelő a mű felhasználására harmadik személynek további engedélyt adjon.

7.4. Tervező kifejezetten kijelenti, hogy a felhasználási engedély kiterjed különösen:

a) a mű átdolgozására, és az átdolgozhatóság jogának harmadik személyre történő átruházhatóságára (átdolgoztatás),

b) a mű többszörözésére, amely magában foglalja a mű kép- vagy hangfelvételen rögzítését, illetve számítógéppel vagy elektronikus adathordozóra való másolását is, valamint az előzőekben felsorolt jogosítványokat is magában foglaló többszörözés jogának harmadik személy részére történő átengedésére.

7.5. Tervező kifejezetten kijelenti, hogy az átdolgozás, illetőleg átdolgoztatás joga magában foglalja különösen a mű (mű részlet) bármilyen módosítását, megváltoztatását, át, illetve tovább tervezését, új tervdokumentációba való beépítését, beszerkesztését, betervezését.

7.6. Tervező csak a Megrendelő előzetes írásbeli hozzájárulásával adhatja tovább a dokumentációt bármely munkarészét harmadik félnek vagy adhat nyilatkozatot a szerződés alapján nyújtott szolgáltatásról.

7.7. Felek kijelentik, hogy a szerzői jogok ellenértékét – beleértve a felhasználási jogok díját is – a tervezési díj tartalmazza.

7.8. Megrendelő tudomásul veszi, hogy a tervek személyhez fűződő jogai Tervezőt illetik meg.

**8. Tervezői szerződésszegés**

8.1. Tervező hibásan teljesít, ha az általa szolgáltatott tervek a teljesítés időpontjában nem felelnek meg a szerződésben vagy a jogszabályban foglaltaknak különös tekintettel a Polgári törvénykönyvről szóló 2013. évi V. törvény (továbbiakban: Ptk.) 6:157. §-ára. Hibás teljesítés esetén a Megrendelő a hibajegyzék megküldésével egyidejűleg felszólítja a Tervezőt a hibák kijavítására, hiányosságok pótlására a kijavítás elvégzéséhez szükséges határidő tűzésével, amely nem lehet több mint 15 nap.

8.2. A hibajegyzék alapján kijavított munkarészeket a Megrendelő további legfeljebb 15 napon belül megvizsgálja és a 3. pontban leírt módon dönt a teljesítés-igazolás kiadásáról.

8.3. Tervező mentesül a szerződésszegésért való felelősség alól, ha bizonyítja, hogy a szerződésszegést ellenőrzési körén kívül eső, a szerződéskötés időpontjában előre nem látható körülmény okozta, és nem volt elvárható, hogy a körülményt elkerülje, vagy a kárt elhárítsa.

8.4. Tervező részéről súlyos szerződésszegésnek minősül különösen, de nem kizárólagosan:

1. ha a Tervező nem tesz eleget a titoktartási kötelezettségének;
2. ha Tervező fizetésképtelenné válik, kényszertörlési, felszámolási, végelszámolási eljárás indul vele szemben, felfüggeszti gazdasági tevékenységét, beszünteti kifizetéseit;
3. jogerős elmarasztaló határozatot hoznak a Tervező szakmai tevékenységét érintő szabálysértés vagy bűncselekmény miatt;
4. más beszerzési eljárásban a Tervező hamis adatokat közölt vagy az eljárás nyertesként szerződéses kötelezettségeinek nem tett eleget.

**9. Szerződést biztosító mellékkötelezettségek**

* 1. Ha a teljesítés olyan okból meghiúsul, amelyért Tervező felelős, a Megrendelőt a teljesítés elmaradása miatt a nettó tervezői díj 20%-ának megfelelő összegű meghiúsulási kötbér illeti meg. Ilyen ok különösen a Tervező részéről a teljesítés jogos ok nélküli megtagadása (amely a teljesítés státuszától függően elállásra vagy azonnali hatályú felmondásra jogosítja a Megrendelőt) és a Tervező miatt bekövetkezett egyéb szerződésszegés esetén a Megrendelő által jogszerűen gyakorolt elállás, felmondás (meghiúsulás).
  2. A Megrendelő a meghiúsulási kötbér összegén felül felmerülő kárainak megtérítésére is igényt tarthat. A meghiúsulási kötbér a teljesítés meghiúsulásával, illetve az azonnali hatályú felmondás Tervezővel történő közlésével válik esedékessé.
  3. Késedelmes teljesítés esetén Tervező a késedelem minden napjára a nettó tervezői díj alapján számított napi 1 % kötbért köteles fizetni a Megrendelőnek. A számított késedelmi kötbér összege nem lehet több, mint a nettó tervezői díjnak 20%-a.
  4. Ha a Tervező késedelme a kötbérterhes teljesítési határidő vonatkozásában a 20 napot meghaladja, a Megrendelőt elállási jog illeti meg, és meghiúsulási kötbért követelhet Tervezőtől, valamint a Megrendelő a szerződésszegésre vonatkozó szabályok szerint a megállapított kötbéren felül kárait és költségeit is érvényesítheti.
  5. Meghiúsulási kötbér esetén Megrendelő késedelmi kötbért nem érvényesíthet, ez azonban nem érinti azt az esetet, amikor a Tervező a szolgáltatás késedelmére tekintettel a Megrendelő által kitűzött póthatáridőn belül teljesít. Amennyiben a késedelmi kötbér már korábban esedékessé vált, az azt követő meghiúsulás esetén külön meghiúsulási kötbér érvényesítése nem kizárt.
  6. A kötbért a Tervező a Megrendelő 15 napos fizetési kötelezettséget tartalmazó írásbeli felszólítása alapján átutalással köteles megfizetni a Megrendelő bankszámlájára. A Megrendelőnek jogában áll a késedelmi, illetve a hibás teljesítési kötbért az esedékes tervezői díjba beszámítani.
  7. A késedelmes teljesítés elfogadásától és a késedelmi kötbér megfizetésétől függetlenül a Megrendelő nem mond le az őt erre az esetre megillető jogok érvényesítéséről. Felek rögzítik, hogy a Tervező a szerződésszegés esetére kikötött kötbér(ek) megfizetésén túl is köteles megtéríteni a kártérítés általános szabályai szerint mindazon károkat, amelyek a Tervezőnek felróható szerződésszegésből származnak, így különösen azokat az igazolt károkat, amelyek a Megrendelőt a jelen szerződés meghiúsulása, a teljesítés elmaradása folytán érik.

1. **Tervező jótállási, szavatossági felelőssége**

10.1. A Tervező a hibás teljesítésért kellékszavatossággal tartozik.

10.2. A Tervező az esetleges tervezési hibákért a Megrendelővel szemben akkor is felelős, ha a Megrendelő a terveket elfogadta. A Tervező jótállását, szavatosságát nem korlátozza és nem zárja ki az, hogy a feladat elvégzése során, illetőleg a tervek átadásakor a Megrendelő nem tesz kifogást a Tervező a jelen szerződéses kötelezettségeinek teljesítésével kapcsolatban.

10.3. A Tervező 5 éves jótállást vállal az általa jelen szerződés alapján elkészített terv vonatkozásában.

1. **Üzleti titokra vonatkozó rendelkezések**

11.1. A Felek megállapodnak abban, hogy a jelen megállapodásban foglaltakat, valamint a teljesítésük során az egymásnak átadott információkat bizalmasan kezelik. Ez a rendelkezés nem vonatkozik azokra az információkra, amelyek titokban tartását jogszabály nem teszi lehetővé.

11.2. A Felek magukra nézve kötelezőnek tekintik, hogy az államháztartásról szóló 2011. évi CXCV. törvény 63. § vonatkozó rendelkezései, és a Kormányzati Ellenőrzési Hivatalról szóló 355/2011. (XII. 30.) Korm. rendelet alapján a Kormányzati Ellenőrzési Hivatal is jogosult ellenőrizni a rendelkezésükre bocsátott költségvetési pénzeszközök szerződésszerű felhasználását.

11.3. A Felek tudomásul veszik, hogy az Állami Számvevőszékről szóló 2011. évi LXVI. törvény 5. § (5) bekezdésében foglaltak alapján az Állami Számvevőszék vizsgálhatja az államháztartás alrendszereiből finanszírozott beszerzéseket és az államháztartás alrendszereinek vagyonát érintő szerződéseket a megrendelőnél, a megrendelő nevében vagy képviseletében eljáró természetes személynél es jogi személynél, valamint azoknál a szerződő feleknél, akik, illetve amelyek a szerződés teljesítéséért felelősek, továbbá a jelen szerződés teljesítésében közreműködő valamennyi gazdálkodó szervezetnél.

11.4. Felek rögzítik, hogy a Megrendelő adatkezelésére az információs önrendelkezési jogról és az információszabadságról szóló 2011. évi CXII. törvény rendelkezéseit kell alkalmazni.

1. **Egyéb rendelkezések**

12.1 A jelen Szerződés módosítása, kiegészítése kizárólag cégszerű aláírás mellett, írásban történhet.

12.2. Jelen szerződésben nem szabályozott kérdésekben a Ptk., továbbá az ide vonatkozó egyéb jogszabályok (építésügyi jogszabályok, különösen az épített környezet alakításáról és védelméről szóló 1997. évi LXXVIII. törvény, az országos településrendezési és építési követelményekről szóló 253/1997. (XII. 20.) Korm. rendelet (OTÉK) előírása, illetve a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet hatályos előírásai) az irányadóak.

12.3. A Felek a jelen tervezési szerződésből eredő vitás kérdéseket elsősorban békés módon, közös egyeztetéssel kísérlik meg rendezni. Annak eredménytelensége esetén fordulnak az általános szabályok szerint hatáskörrel és illetékességgel rendelkező bírósághoz.

12.4. Felek kijelentik, hogy jelen Megállapodást közösen értelmezték, megértették, és mint akaratukkal mindenben megegyezőt öt példányban írták alá. Az eredeti példányokból egy a Tervezőt, négy példány pedig a Megbízót illeti.

Jelen szerződés az utoljára aláíró szerződő fél aláírásának napjával lép hatályba, rendelkezései attól a naptól fogva kötelezően alkalmazandók.

Budapest, 2024…………….... Budapest,, 2024…………….…

|  |  |  |
| --- | --- | --- |
| …………………………………..  Budapest Főváros VIII. kerület  Józsefvárosi Önkormányzat  képviseletében  **Pikó András**  polgármester  **Megrendelő** |  | …………………………..  **Tervező** |

Pénzügyileg ellenjegyzem:

A fedezet a 2024. évi költségvetésről szóló 43/2023. (XII. 14.) önkormányzati rendelet 5-20820-742/1 Költségvetési szervek, önkormányzati telephelyek, önkormányzati bérlakások, bérházak felújítási, beruházási feladatainak műszaki előkészítése és tervezése címen áll rendelkezésre áll

Budapest, 2024.…………………..

………………………..

Hőrich Szilvia

gazdasági vezető

Jogi szempontból ellenőrizte:

dr. Törőcsik Edit Julianna

jegyző

nevében és megbízásából:

……………………………

dr. Székelyhidi Lívia

Jogi Iroda

irodavezető

5. sz. Melléklet

**Műszaki leírás**

**a Budapest VIII. kerület Lovassy László u. 6. (hrsz: 36168) lakóépület homlokzat felújítás**

**tervezés ellátásához**

A tervezés magába foglalja a homlokzati terv készítését, az Önkormányzat Főépítészi Irodájával történő egyeztetést, településképi eljárás lefolytatását, a megvalósítandó műszaki tartalomra vonatkozó költségkiírások, tervezői költségbecslések készítését.

Az épület nem védett, nem műemlék.

A Megrendelő a tervezés során műszaki felügyeletet lát el. A Megrendelő homlokzati rajzot nem biztosít. A fellelhető tervtári tervek beszerzése tervezői feladat.

A kivitelezés az épület lakott állapotában történik.

Utcai homlokzat:

- A homlokzati málló vakolat leverése, vakolatjavítás, újravakolás, sérült rátét díszítőelemeinek (ablakkeretek, szemöldök párkányok, ablakpárkányok, választópárkányok, falmező díszítő tagozatok és elemek) mintavétele, elbontása, fellelhető tervtári tervek figyelembe vételével,

- Gipszanyagú díszítő elemek minta utáni újragyártása, elhelyezése (ablakkeretek, szemöldök, párkányok, ablakpárkányok, választópárkányok, falmező díszítő elemek)

- Letört, tégla anyagú párkányok újrafalazása,

- Homlokzati bádogos szerkezetek – csapadék el és levezetők, párkányok cseréje. Az ablakpárkányok rögzítésénél szempont, hogy később az ablakcserék kevesebb bontással legyenek végezhetők.

- Főpárkány felújítása,

- Homlokzatfestés,

- Lábazati képzése,

- Homlokzati faablakok külső oldali alsó és felső nyílószárnyainak és a tokszerkezetének javítása, valamint újramázolása,

- Bejárati kapu felújítása vagy újragyártása a meglevő kapu megjelenésével megegyezően, olajfékes visszahúzóval, síkmágnes zárral - a meglévő kaputelefon rendszerrel működtethetően,

- Pince szellőzés helyreállítása.

- Utcai homlokzati fal pinceszinti részének vonal menti injektálásos, utólagos vízszigetelése,

Anyag és technológia választásban az egyszerű, gazdaságos és gyors kivitelezés a fő szempont.

A beépítendő anyagok könnyen beszerezhetők, olcsók és pótolhatók legyenek, minimális karbantartást igényeljenek.

**a Budapest VIII. kerület Magdolna u. 22. (hrsz: 35311) lakóépület homlokzat felújítás**

**tervezés ellátásához**

A tervezés magába foglalja a homlokzati terv készítését, az Önkormányzat Főépítészi Irodájával történő egyeztetést, településképi eljárás lefolytatását, a megvalósítandó műszaki tartalomra vonatkozó költségkiírások, tervezői költségbecslések készítését.

Az épület homlokzata helyi védett státuszra javasolt a Főépítési Iroda nyilvántartásában.

A Megrendelő a tervezés során műszaki felügyeletet lát el. A Megrendelő homlokzati rajzot nem biztosít. A fellelhető tervtári tervek beszerzése tervezői feladat.

A kivitelezés az épület lakott állapotában történik.

Utcai homlokzat:

- A homlokzati málló vakolat leverése, vakolatjavítás, újravakolás, sérült rátét díszítőelemeinek (ablakkeretek, szemöldök párkányok, ablakpárkányok, választópárkányok, falmező díszítő tagozatok és elemek) mintavétele, elbontása, fellelhető tervtári tervek figyelembe vételével. Tégla burkolt felületek hiányzó elemeinek pótlása, felület tisztítás, impregnálás.

- Gipszanyagú díszítő elemek minta utáni újragyártása, elhelyezése (ablakkeretek, szemöldök, párkányok, ablakpárkányok, választópárkányok, falmező díszítő elemek)

- Letört, tégla anyagú párkányok újrafalazása,

- Homlokzati bádogos szerkezetek – csapadék el és levezetők állapot és szükséges mennyiség felülvizsgálata, párkányok cseréje. Az ablakpárkányok rögzítésénél szempont, hogy később az ablakcserék kevesebb bontással legyenek végezhetők.

- Főpárkány felülvizsgálata,

- Erkély felújítása, szükség szerint statikai tervezéssel,

- Homlokzatfestés,

- Teljes lábazati elemek cseréje,

- Homlokzati faablakok külső oldali alsó és felső nyílószárnyainak és a tokszerkezetének javítása, valamint újramázolása,

- Bejárati kapu felújítása vagy újragyártása a meglevő kapu megjelenésével megegyezően, olajfékes visszahúzóval, síkmágnes zárral - a meglévő kaputelefon rendszerrel működtethetően,

- Pince szellőzés helyreállítása.

- Utcai homlokzati fal pinceszinti részének vonal menti injektálásos, utólagos vízszigetelése,

Anyag és technológia választásban az egyszerű, gazdaságos és gyors kivitelezés a fő szempont.

A beépítendő anyagok könnyen beszerezhetők, olcsók és pótolhatók legyenek, minimális karbantartást igényeljenek.

**a Budapest VIII. kerület Práter u. 55. (hrsz: 36225) lakóépület homlokzat felújítás**

**tervezés ellátásához**

A tervezés magába foglalja a homlokzati terv készítését, az Önkormányzat Főépítészi Irodájával történő egyeztetést, településképi eljárás lefolytatását, a megvalósítandó műszaki tartalomra vonatkozó költségkiírások, tervezői költségbecslések készítését.

Az épület helyi védett státuszra javasolt A Főépítési Iroda nyilvántartásában.

A Megrendelő a tervezés során műszaki felügyeletet lát el. A Megrendelő homlokzati rajzot nem biztosít. A fellelhető tervtári tervek beszerzése tervezői feladat.

A kivitelezés az épület lakott állapotában történik.

Utcai homlokzat:

- A homlokzati málló vakolat leverése, vakolatjavítás, újravakolás, sérült rátét díszítőelemeinek (ablakkeretek, szemöldök párkányok, ablakpárkányok, választópárkányok, falmező díszítő tagozatok és elemek) mintavétele, elbontása, fellelhető tervtári tervek figyelembe vételével,

- Gipszanyagú díszítő elemek minta utáni újragyártása, elhelyezése (ablakkeretek, szemöldök, párkányok, ablakpárkányok, választópárkányok, falmező díszítő elemek)

- Letört, tégla anyagú párkányok újrafalazása,

- Homlokzati bádogos szerkezetek cseréje. Az ablakpárkányok rögzítésénél szempont, hogy később az ablakcserék kevesebb bontással legyenek végezhetők.

- Főpárkány felújítása,

- Erkély felújítása, szükség szerint statikai tervezéssel,

- Homlokzatfestés,

- Sérült lábazati elemek cseréje, javítása,

- Homlokzati faablakok külső oldali alsó és felső nyílószárnyainak és a tokszerkezetének javítása, valamint újramázolása,

- Bejárati kapu felújítása vagy újragyártása a meglevő kapu megjelenésével megegyezően, olajfékes visszahúzóval, síkmágnes zárral - a meglévő kaputelefon rendszerrel működtethetően,

- Pince szellőzés helyreállítása.

- Utcai homlokzati fal pinceszinti részének vonal menti injektálásos, utólagos vízszigetelése,

Anyag és technológia választásban az egyszerű, gazdaságos és gyors kivitelezés a fő szempont.

A beépítendő anyagok könnyen beszerezhetők, olcsók és pótolhatók legyenek, minimális karbantartást igényeljenek.

**a Budapest VIII. kerület Sárkány u. 11. (hrsz: 36006) lakóépület jobb oldali bütü tűzfal átépítés és közbenő salakbeton födémszakaszok cseréje**

**tervezés ellátásához**

A tervezés magába foglalja a statikai, építészeti tervek készítését, az Önkormányzat Főépítészi Irodájával történő egyeztetést, településképi eljárás lefolytatását, a megvalósítandó műszaki tartalomra vonatkozó költségkiírások, tervezői költségbecslések készítését. A szükséges építéshatósági engedély megkérését.

Az épület utcai homlokzata helyi védett státuszra javasolt a Főépítési Iroda nyilvántartásában.

A Megrendelő a tervezés során műszaki felügyeletet lát el. A Megrendelő szintenkénti szerkeszthető dwg formátumú rajzot biztosít.

A feladat alaprajzi megjelölését a „Sárkány11\_2Ej” jelű rajz mutatja be.

A tervezés során esetleges szükségessé váló feltárásokat a Megrendelő biztosítja.

A kivitelezés az épületrész lakóktól kiürített állapotában történik.

Tűzfal és födém:

- A bütü tűzfal világítóudvari csatlakozása szétnyílt. Ennek okai az eredetileg gyenge kötésben megépített sarok, a 2002. év környékén elbontott csatlakozó épület szakszerűtlen bontása, illetve a tűzfalhoz közeli salakbeton tönkrement acélgerendája.

A megrendelő szándéka, hogy a födémcserével a beugró világítóudvari falazat elbontása után a bütü és jobboldali telekhatároló tűzfalakat kihúzza a sarokra. Így szintenként ~1,30 m2-el növekszik a lakások alapterülete.

Vélhetően a sarokra kihúzott falak alatti alaptest a rendelkezésre áll.

A Megrendelő szándéka a födémcserés szakaszok monolit vasbeton födémre történő kiváltása.

A három szinten a közös wc-k elbontása tervezett.

Elvárt az új tűzfalszakaszok kedvezőbb hőtechnikai kialakítása.